text: NO HI HA DINERS!!
  por FranCastor el Mar Nov 24, 2015 1:06 pm
  Avui comença l'obertura parcial del centre penitenciari de Mas d'Enric (Tarragona), encara que no estarà al 100% operatiu fins a maig de 2017!!! Ara els hi entren les preses al govern català després de tres anys i mig de tenir tancada la nova presó situada al poble tarragoní El Catllar pagant un cànon d'un milió d'euros al mes (amb un cost que ja ascendeix a més de 50 milions d'euros). L'administració catalana només vol fer-se la foto de cara a les eleccions generals i s'ha precipitat posant en risc la seguretat dels interns i dels treballadors penitenciaris. La decisió política d'obrir el centre penitenciari de Mas d'Enric A QUALSEVOL PREU i seguint només criteris polítics sense haver resolt el concurs general de trasllats ni haver convocat una nova oposició és una nova prova d'una gestió caòtica i improvisada.
  No hi ha diners per abonar les pagues extres de 2012, 2013 i 2014 dels empleats públics de la Generalitat i es permeten luxes com portar d'Austràlia la fusta del sostre del poliesportiu del CP Mas d'Enric (un poliesportiu que voldria el poble tarragoní de El Catllar pels seus habitants), o una piscina olímpica que no tenen grans poblacions de Tarragona; per no parlar de la instal·lació d'aire condicionat a les sales de descans dels interns o de pissarres electròniques i reproductors de CD i televisions per a totes les aules de la presó, materials audiovisuals que no tenen la majoria de les escoles catalanes. No posem en dubte que calen tots els recursos necessaris per afavorir la rehabilitació però, calia aquest dispendi?
  Fem números: la presó d'El Catllar va suposar una inversió d'uns 100 milions d'euros, "assumits" per la constructora Comsa Emte mitjançant un contracte de dret de superfície. A finals de 2011 aquesta empresa traspassa la infraestructura acabada al Departament de Justícia, conselleria que comença a abonar un cànon d'1 milió d'euros mensuals fins a 32 anys com a retorn de la inversió. Això vol dir que la Generalitat acabarà pagant 384 milions d'euros, gairebé 4 vegades més del cost total de l'obra! És el negoci del segle, pagat amb els impostos de tots els ciutadans catalans.
  A més, s'ha intentat obrir un centre penitenciari d'última generació a COST ZERO pel que fa a la plantilla. És la primera vegada que no es convoquem unes oposicions per cobrir la gran quantitat de places de vigilància i tractament que requereixen aquest tipus de noves presons, ja que es triplicarà pràcticament la plantilla respecte a l'antic centre penitenciari de Tarragona. L'increment de personal s'ha "trampejat" donant 120 comissions de serveis als companys d'altres presons de la resta de Catalunya cap al nou CP Mas d'Enric, situació que, a la seva vegada, ha generat molts "forats" i deixa en quadre a centres penitenciaris que ja tenien un gran dèficit de funcionaris com el CP Lledoners, Brians 2 o Puig de les Basses, per donar només tres exemples concrets. Algunes d'aquestes places seran cobertes amb la contractació d'interins renovats cada dos o sis mesos, cosa que precaritzarà encara més les condicions laborals d'aquests companys.
  Per aquest motiu, CSIF demana al Departament de Justícia que auditi i publiqui el cost final de la nova presó de Mas d'Enric per garantir la transparència d'uns recursos públics que han d'estar especialment fiscalitzats en uns moments de greu crisi econòmica a les finances de la Generalitat.